Source: http://odlocitve.us-rs.si/sl/odlocitev/US31477
Timestamp: 2018-08-15 01:07:04+00:00
Document Index: 2465850

Matched Legal Cases: ['sodišče\t', 'sodišče\t', 'sodišče\t', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Odločitve US
Iskanje po odločbah in sklepih (skupno 14537 odločitev)
Napredno iskanje Pregled odločitev po kategorijah
Pri iskanju uporabi sledeča polja: Izberi vse Prekliči izbiro
Polno besedilo
med	 in
Dodatni pogoji:
Ločeno mnenje
Začasno zadržanje
V iskanje vključi tudi enostavne zadeve
- Vrsta zadeve - poslanski mandati, mandati članov državnega sveta	obtožba zoper najvišje državne funkcionarje	spori o pristojnosti	presoja aktov in delovanja političnih strank	presoja mednarodnih pogodb	ocena ustavnosti in zakonitosti predpisov in drugih splošnih aktov	referendum	ustavna pritožba
- Senat - Civilni	Upravni	Kazenski
- Vrsta U-I - Zahteva	Pobuda
- Vrsta akta - zakon	podzakonski akt	občinski predpis	akt podjetja oz. družbe	akt zavoda za pokojninsko in invalidsko zavarovanje	akt zavoda za zdravstveno zavarovanje	drugi splošni akti za izvrševanje javnih pooblastil	akt politične stranke	akt krajevne skupnosti	akt društva	posamični akt	drugi akti
- Vrsta odločitve - odločba	sklep
zavrženje	nesprejem ustavne pritožbe	zavrnitev	ustavitev	razveljavitev in odločitev o pravici (60. člen ZUstS)	ugotovitev kršitve človekove pravice	razveljavitev ali odprava	razveljavitev z odložnim rokom	ugotovitev neveljavnosti predpisa	ugotovitev – ni v neskladju z Ustavo/zakonom	ugotovitev – je v neskladju z Ustavo/zakonom	odprava podzakonskega predpisa/predpisa za izvrševanje javnih pooblastil	določitev pristojnega organa	odgovornost predsednika republike/predsednika vlade/ministra prepoved delovanja/izbris politične stranke	mnenje o skladnosti mednarodne pogodbe z Ustavo	združitev zadeve z drugo vsebinsko istovetno zadevo	nesprejem pobude	druge rešitve	začasno zadržanje
- Vlagatelj - državni zbor	poslanci	državni svet, svetniki	predsednik republike	vlada	ministrstvo – upravni organ	gospodarska zbornica	redna sodišča	delovno in socialno sodišče	upravno sodišče	računsko sodišče	drugi pravosodni organi	državni tožilec	državni pravobranilec	varuh človekovih pravic	Banka Slovenije	agencija za plačilni promet, revidiranje in prestrukturiranje	občina	občinski organ	podjetje – družba	krajevna skupnost	politična stranka	reprezentativni sindikat	društva	državljan	drugi pobudniki	anonimna vloga	postopek začet po 30. členu ali drugem odstavku 59. člena ZUstS
Državna ureditev	Volitve	Referendum	Lokalna samouprava	Kaznovalno pravo - kazensko pravo	Kaznovalno pravo - prekrški	Civilno pravo - izvršba	Civilno pravo - družinsko pravo	Civilno pravo - gospodarsko pravo	Civilno pravo - drugo civilno pravo	Upravno pravo - varstvo okolja in urejanje prostora	Upravno pravo - osebna stanja	Upravno pravo - osebni podatki	Upravno pravo - drugo upravno pravo	Delovno pravo	Socialna varnost	Denacionalizacija	Javne finance - davki	Javne finance - drugo s področja javnih financ
Izvozi
Up-303/18, U-I-117/18
ECLI:SI:USRS:2018:Up.303.18
Ustavna pritožba zoper sklep Upravnega sodišča št. I U 727/2017 z dne 14. 2. 2018 v zvezi s sklepom Upravnega sodišča št. I U 727/2017 z dne 25. 10. 2017
Zakon o načinu izvršitve sodbe Evropskega sodišča za človekove pravice v zadevi številka 60642/08 (Uradni list RS, št. 48/15) (ZNISESČP), 2. odst. 2. čl. in 3. čl.
Ustavna pritožba zoper sklep Upravnega sodišča št. I U 727/2017 z dne 14. 2. 2018 v zvezi s sklepom Upravnega sodišča št. I U 727/2017 z dne 25. 10. 2017 se zavrže.
Pobuda za začetek postopka za oceno ustavnosti drugega odstavka 2. člena in 3. člena Zakona o načinu izvršitve sodbe Evropskega sodišča za človekove pravice v zadevi številka 60642/08 (Uradni list RS, št. 48/15) se zavrže.
Za začasno zastopnico, upravičeno za sprejemanje pisanj za pritožnico Elharuno Omersoftić - Buđen, se imenuje Nataša Stele, Ustavno sodišče Republike Slovenije, Beethovnova ulica 10, p. p. 1713, 1001 Ljubljana, Slovenija, z nalogo, da pritožnici vroči ta sklep.
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva. Pred izčrpanjem rednih pravnih sredstev glede na 51. člen Zakona o Ustavnem sodišču ustavna pritožba niti na predlog za izjemno obravnavo ni dovoljena.
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj. Ker je pritožnik pravni interes za začetek postopka za oceno ustavnosti izpodbijane zakonske določbe utemeljeval s hkrati vloženo ustavno pritožbo, ki jo je Ustavno sodišče zavrglo, ne izkazuje pravnega interesa za začetek postopka za oceno ustavnosti izpodbijane zakonske določbe, ki ne učinkuje neposredno.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.5.1.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Člen 25.3, 55.b.1.5, Zakon o Ustavnem sodišču [ZUstS]
Up-303-18, U-I-117-18.pdf
Up-303/18-4
U-I-117/18-4
Ustavno sodišče je v postopkih za preizkus pobude in ustavne pritožbe Elharune Omersoftić - Buđen, Bosna in Hercegovina, na seji 15. junija 2018
1. Ustavna pritožba zoper sklep Upravnega sodišča št. I U 727/2017 z dne 14. 2. 2018 v zvezi s sklepom Upravnega sodišča št. I U 727/2017 z dne 25. 10. 2017 se zavrže.
2. Pobuda za začetek postopka za oceno ustavnosti drugega odstavka 2. člena in 3. člena Zakona o načinu izvršitve sodbe Evropskega sodišča za človekove pravice v zadevi številka 60642/08 (Uradni list RS, št. 48/15) se zavrže.
3. Za začasno zastopnico, upravičeno za sprejemanje pisanj za pritožnico Elharuno Omersoftić - Buđen, se imenuje Nataša Stele, Ustavno sodišče Republike Slovenije, Beethovnova ulica 10, p. p. 1713, 1001 Ljubljana, Slovenija, z nalogo, da pritožnici vroči ta sklep.
1. Sklad Republike Slovenije za nasledstvo je zavrnil zahtevo pritožnice za verifikacijo deviznih vlog. Upravno sodišče je tožbo zavrglo. Pritožnica je vložila pritožbo po pooblaščenki, ki v pritožbi ni izkazala, da bi imela opravljen pravniški državni izpit po Zakonu o pravniškem državnem izpitu (Uradni list RS, št. 83/03 – uradno prečiščeno besedilo in 111/07 – ZPDI). Zato je Upravno sodišče pritožbo zavrglo, ker jo je vložila oseba, ki te pravice nima. Pritožnica zatrjuje, da upravni spor ni učinkovito pravno sredstvo za zavarovanje njenih pravic. Sodno varstvo v upravnem sporu naj bi pritožnici pomenilo nepremostljivo oviro. Zato predlaga izjemno obravnavo pred izčrpanjem pravnih sredstev.
2. Pritožnica je hkrati z ustavno pritožbo vložila tudi pobudo za začetek postopka za oceno ustavnosti drugega odstavka 2. člena in 3. člena Zakona o načinu izvršitve sodbe Evropskega sodišča za človekove pravice v zadevi številka 60642/08 (v nadaljevanju ZNISESČP). Meni, da sta izpodbijani določbi v neskladju s sodbo Evropskega sodišča za človekove pravice v zadevi Ališič in drugi proti Bosni in Hercegovini, Hrvaški, Srbiji, Sloveniji in Nekdanji jugoslovanski republiki Makedoniji z dne 16. 7. 2014 in s pravico do zasebne lastnine (33. člen Ustave).
B. – I.
3. Ustavno sodišče je ustavno pritožbo zavrglo, ker niti redna pravna sredstva zoper izpodbijana sklepa še niso izčrpana. Pred izčrpanjem rednih pravnih sredstev glede na drugi odstavek 51. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) ustavna pritožba niti na predlog za izjemno obravnavo ni dovoljena (1. točka izreka).
4. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
5. Izpodbijana drugi odstavek 2. člena in 3. člen ZNISESČP ne učinkujeta neposredno. V takem primeru je pravni interes za pobudo za začetek postopka za oceno ustavnosti skladno s stališčem Ustavnega sodišča (sklep št. U-I-275/07 z dne 22. 11. 2007, Uradni list RS, št. 110/07, in OdlUS XVI, 82) podan, če pobudnik pod pogoji iz 50. do 60. člena ZUstS hkrati vloži tudi ustavno pritožbo zoper posamični akt, izdan na podlagi izpodbijanih predpisov. Pobudnica je svoj pravni interes za začetek postopka za oceno ustavnosti izpodbijanih določb utemeljevala z vloženo ustavno pritožbo, ki jo je Ustavno sodišče zavrglo. Glede na navedeno morebitna ugoditev pobudi na pravni položaj pobudnice ne bi mogla vplivati, kar pomeni, da pobudnica ne izkazuje pravnega interesa za začetek postopka za oceno ustavnosti izpodbijanih zakonskih določb. Zato je Ustavno sodišče njeno pobudo zavrglo (2. točka izreka).
B. – II.
6. Ustavno sodišče na podlagi drugega odstavka 6. člena ZUstS s poslovnikom podrobneje uredi pravila postopka, določena z zakonom. V skladu s tretjim odstavkom 40. člena Poslovnika Ustavnega sodišča (Uradni list RS, št. 86/07, 54/10, 56/11 in 70/17 – v nadaljevanju Poslovnik) se pisanja Ustavnega sodišča vročajo po določbah zakona, ki ureja pravdni postopek, kolikor ni s tem poslovnikom drugače določeno. Prvi odstavek 146. člena Zakona o pravdnem postopku (Uradni list RS, št. 73/07 – uradno prečiščeno besedilo, 45/08 in 10/17 – v nadaljevanju ZPP) določa, da mora tožnik, ki je v tujini, pa nima pooblaščenca v Republiki Sloveniji, ob vložitvi tožbe imenovati pooblaščenca za sprejemanje pisanj v Republiki Sloveniji. Če tožnik ne imenuje pooblaščenca ob vložitvi tožbe, imenuje sodišče začasnega zastopnika, upravičenega za sprejemanje pisanj, in po njem naloži tožniku, naj v določenem roku imenuje pooblaščenca za sprejemanje pisanj. Če tožnik ne imenuje pooblaščenca za sprejemanje pisanj v določenem roku, sodišče tožbo zavrže in sklep vroči tožniku po začasnem zastopniku, upravičenemu za sprejemanje pisanj.
7. Iz pritožničine vloge izhaja, da biva v tujini in nima pooblaščenca v Republiki Sloveniji. Zato je Ustavno sodišče na podlagi prvega odstavka 146. člena ZPP v zvezi s tretjim odstavkom 40. člena Poslovnika pritožnici za začasno zastopnico, upravičeno za sprejemanje pisanj, postavilo Natašo Stele, Ustavno sodišče Republike Slovenije, Beethovnova ulica 10, p. p. 1713, 1001 Ljubljana, Slovenija (3. točka izreka).
8. Ker iz obrazložitve tega sklepa izhaja, da niso izpolnjene procesne predpostavke niti za vložitev ustavne pritožbe niti za vložitev pobude, Ustavno sodišče ni najprej na podlagi prvega odstavka 146. člena ZPP pritožnici s sklepom naložilo, naj v določenem roku imenuje pooblaščenca za sprejemanje pisanj v Republiki Sloveniji z opozorilom, da bo v drugačnem primeru ustavno pritožbo in pobudo zavrglo, temveč je že s tem sklepom odločilo o ustavni pritožbi in pobudi. Morebitna postavitev pooblaščenca za sprejemanje pisanj ne bi mogla vplivati na drugačno odločitev Ustavnega sodišča.
9. Ustavno sodišče je začasni zastopnici naložilo, naj pritožnici vroči ta sklep (3. točka izreka). Stroški začasne zastopnice, upravičene za sprejemanje pisanj, se založijo iz sredstev Ustavnega sodišča (peti odstavek 146. člena ZPP).
10. Ustavno sodišče je sprejelo ta sklep na podlagi pete alineje prvega odstavka 55.b člena in tretjega odstavka 25. člena ZUstS, tretjega odstavka 40. člena Poslovnika v zvezi z drugim odstavkom 6. člena ZUstS ter prve alineje tretjega odstavka 46. člena Poslovnika v sestavi: predsednica dr. Jadranka Sovdat ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Rajko Knez, dr. Etelka Korpič – Horvat, dr. Špelca Mežnar, dr. Marijan Pavčnik in Marko Šorli. Sklep je sprejelo soglasno.
dr. Jadranka Sovdat
Elharuna Omersoftić - Buđen, Bosna in Hercegovina
zavrženje
Objava:
US31477
"; } // find all occurences of the search term in the given text, // and add some "highlight" tags to them (we're not using a // regular expression search, because we want to filter out // matches that occur within HTML tags and script blocks, so // we have to do a little extra validation) var newText = ""; var i = -1; var lcSearchTerm = searchTerm.toLowerCase(); var lcBodyText = bodyText.toLowerCase(); while (bodyText.length > 0) { i = lcBodyText.indexOf(lcSearchTerm, i+1); if (i < 0) { newText += bodyText; bodyText = ""; } else { // skip anything inside an HTML tag if (bodyText.lastIndexOf(">", i) >= bodyText.lastIndexOf("<", i)) { // skip anything inside a
Na tem spletnem mestu so objavljene vse odločitve Ustavnega sodišča od osamosvojitve dalje, razen sklepov o zavrženju ali o nesprejemu ustavnih pritožb, katerih obrazložitev vsebuje samo navedbo razloga za odločitev in sestavo senata Ustavnega sodišča (četrti odstavek 55.c člena Zakona o Ustavnem sodišču).
Kratka navodila za iskanje
Za iskanje lahko uporabite enostavni iskalnik ali napredni, iskalnik kjer lahko postavite še dodatne pogoje oziroma kriterije, kot so datum odločitve, način rešitve, vrsta zadeve, področje, … .
Iskalnik lahko uporabljate enako kot Googlov iskalnik. V prazno polje vpišite eno ali več iskanih besed. Presledki med besedami pomenijo logični IN, če želite izključiti kakšno ključno besedo iz iskanja, uporabite – (logični NE), OR med besedami pa pomeni logični ALI. Pri iskanju lahko uporabite tudi narekovaje, npr. če iščete določeno besedno zvezo, ki vsebuje več besed skupaj.
Če je zadetkov preveč, poskusite bolj natančno določiti iskalne pojme ali izberite posamezne kategorije, ki se pojavijo na desni strani. Za začetek iskanja kliknite na gumb za iskanje.
Če želite odločitve posredovati drugim, jih izpisati ali shraniti izberite ustrezne ikone pri rezultatih iskanja.
aasfdsfsddbrowseraasfdsfsddbrowser